**ПОЈЕДНОСТАВЉЕЊЕ ПОСТУПКА ПОЛАГАЊА ИСПИТА ЗА ДОЗВОЛУ ЗА РАД (ЛИЦЕНЦУ) НАСТАВНИКА, ВАСПИТАЧА И СТРУЧНИХ САРАДНИКА**

|  |  |
| --- | --- |
| **Назив административног поступка**  | Полагање испита за дозволу за рад (лиценцу) наставника, васпитача и стручних сарадника |
| **Шифра поступка** | 204.00.0001 |
| **Регулаторно тело****(надлежно за спровођење препоруке)** | Министарство просвете, науке и технолошког развојаПокрајински секретаријат за образовање, прописе, управу и националне мањине – националне заједнице |
| **Правни оквир којим је уређен административни поступак** | * Закон о утврђивању надлежности Аутономне покрајине Војводине („Службени гласник РС”, бр. 99/09, 67/12)
* Закон о основама система образовања и васпитања („Службени гласник РС”, бр. 88/17, 27/18, 27/18, 10/19)
* Покрајинска скупштинска одлука о покрајинској управи („Службени гласник АПВ”, бр. 37/14, 54/14, 37/16, 29/17 и 24/19)
* Правилник о дозволи за рад наставника, васпитача и стручних сарадника („Службени гласник РС”, бр. 22/05, 51/08, 88/15, 105/15, 48/16)
 |
| **Прописи које треба променити /донети/укинути да би се спровеле препоруке** | Правилник о дозволи за рад наставника, васпитача и стручних сарадника („Службени гласник РС”, бр. 22/05, 51/08, 88/15, 105/15, 48/16) |
| **Рок за спровођење препорука** | Трећи квартал 2020. године, осим за препоруку која захтева измену прописа која ће се спровести приликом првих измена прописа. |
| 1. **КРАТАК ОПИС ПРОБЛЕМА**
 |
| Иако је поступак јасно дефинисан прописом, додатни простор за оптимизацију постоји на тај начин што ће се омогућити прибављање података по службеној дужности, као и увођење е-управе. |
| 1. **САЖЕТАК ПРЕПОРУКА**
 |
| Потребно је омогућити прибављање података по службеној дужности и увођење е-управе.  |
| 1. **ОБРАЗЛОЖЕЊЕ**
 |
| 1.

 **3.1. Прибављање података по службеној дужности** Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података: * **Документ 2:** Уговор о радноправном статусу

 **Орган од кога је потребно прибавити податке:** Централни регистар обавезног социјалног осигурања Наведени документ прибавља се као доказ о дужини и врсти радног односа односно приправничког стажа и назив радног места. Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података: * + - 1. Путем Информационог система за размену података из регистара преко Сервисне магистрале органа;
			2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.

Изузетно, орган може на захтев прибавити скуп података из регистра и уписати их у сопствено софтверско решење.Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем. Како би се ово омогућило, потребно је од подносиоца захтева затражити следеће неопходне информације: Јединствени матични број грађанина.**За примену ове препоруке, ради обезбеђења правне сигурности, транспарентности и усклађености прописа, потребна је измена члана 15 Правилника о дозволи за рад наставника, васпитача и стручних сарадника („Службени гласник РС”, бр. 22/05, 51/08, 88/15, 105/15, 48/16).** **Пре измене прописа, орган ће без одлагања приступити примени ЗОУП-а и размени података по службеној дужности.** **3.2. Увођење е-управе**Поступак подразумева подношење захтева надлежном органу поштом или лично, као и достављање акта подносиоцу захтева. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.**За примену ове препоруке, није потребна измена прописа.**  **3.3. Образац административног захтева**  ***Унапређење постојећег обрасца***У случају прихватања препоруке 3.1. Прибављање података по службеној дужности, неопходно је и унапредити образац административног захтева тако што ће се иза заглавља „ПРИСТАНАК ЗА ОБРАДУ ПОДАТАКА О ЛИЧНОСТИ“ додати заглавље “ИЗЈАВА КАНДИДАТА У ВЕЗИ ПРИБАВЉАЊА ПОДАТАКА ПО СЛУЖБЕНОЈ ДУЖНОСТИ“ са одговарајућим текстом у наставку.**За примену ове препоруке, није потребна измена прописа.** |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)**
 |
| **НАЦРТ****ПРАВИЛНИК О ДОПУНИ ПРАВИЛНИКА О ДОЗВОЛИ ЗА РАД НАСТАВНИКА, ВАСПИТАЧА И СТРУЧНИХ САРАДНИКА**Члан 1.У Правилнику о дозволи за рад наставника, васпитача и стручних сарадника („Службени гласник РС”, бр. 22/05, 51/08, 88/15, 105/15, 48/16).у члану 15. после става 2. додаје се нови став 3, који гласи: „Податке неопходне за одлучивање из документа наведеног у тачки 2. става 2. овог члана надлежни орган прибавља по службеној дужности уз претходну изјаву кандидата са давањем сагласности о прибављању података по службеној дужности”. Досадашњи ставови 3, 4. и 5. постају ставови 4, 5. и 6.Члан 2.Овај закон ступа на снагу осмог дана од дана објављивања у „Службеном гласнику Републике Србије”. |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ**
 |
| **ПРЕДЛОГ ОДРЕДБИ ПРАВИЛНИКА О ДОЗВОЛИ ЗА РАД НАСТАВНИКА, ВАСПИТАЧА И СТРУЧНИХ САРАДНИКА КОЈЕ СЕ ДОПУЊУЈУ**Члан 15.Установа подноси захтев Министарству, односно Покрајинском секретаријату за одобравање полагања испита за лиценцу после савладаног програма увођења у посао, уз сагласност приправника.Уз захтев установа подноси:1) оверену копију дипломе о стеченом образовању;2) копију уговора о раду;3) извештај комисије установе о савладаном програму увођења у посао;4) доказ о уплати трошкова полагања испита за лиценцу;5) оверену копију индекса или уверење високошколске установе о положеним испитима из педагогије и психологије или потврду, односно уверење високошколске установе да кандидат испуњава услове из члана 8. став 4. Закона о основама система образовања и васпитања.ПОДАТКЕ НЕОПХОДНЕ ЗА ОДЛУЧИВАЊЕ ИЗ ДОКУМЕНТА НАВЕДЕНОГ У ТАЧКИ 2. СТАВ 2. ОВОГ ЧЛАНА НАДЛЕЖНИ ОРГАН ПРИБАВЉА ПО СЛУЖБЕНОЈ ДУЖНОСТИ УЗ ПРЕТХОДНУ ИЗЈАВУ КАНДИДАТА СА ДАВАЊЕМ САГЛАСНОСТИ О ПРИБАВЉАЊУ ПОДАТАКА ПО СЛУЖБЕНОЈ ДУЖНОСТИ.У случају да установа не достави потпуну документацију из става 2. овог члана, Министарство, односно Покрајински секретаријат даје примерен рок за њену допуну. Ако установа у остављеном року не допуни документацију, сматра се да је одустала од захтева.Ако приправник испуњава услове за полагање испита за лиценцу, Министарство, односно Покрајински секретаријат доставља установи обавештење о времену и месту полагања испита за лиценцу, најкасније 15 дана пре дана одређеног за полагање испита.Министар, односно покрајински секретар доноси решење којим се одбија захтев за одобравање полагања испита за лиценцу ако приправник не испуњава прописане услове. |
| 1. **АНАЛИЗА ЕФЕКАТА ПРЕПОРУКЕ (АЕП)**
 |
| Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. |